b'\n_START_ARTICLE_\nTile\n_START_PARAGRAPH_\nTile ali Tjule (starogr\xc5\xa1ko \xce\xa4\xcf\x8d\xce\xbb\xce\xb9\xcf\x82, T\xc3\xadlis) so bile prestolnica kratko\xc5\xbeivega kraljestva na Balkanu, za katero Polibij pi\xc5\xa1e, da so ga v 3. stoletju pr. n. \xc5\xa1t. ustanovili Kelti pod Komontorijevim vodstvom._NEWLINE_Galce je po njihovi invaziji v Trakijo in Gr\xc4\x8dijo leta 279 pr. n. \xc5\xa1t. v bitki pri Lizimahiji leta 277 pr. n. \xc5\xa1t. porazil makedonski kralj Antigon II. Gonat. Galci so se po porazu umaknili v Trakijo in v Tilah na vzhodnem robu Stare planine v sedanji Bolgariji ustanovili svoje kraljestvo. Nekaj skupin Keltov (Tektosagi, Tolistobogi in Trokmi) se ni naselilo v Trakiji, ampak je nadaljevalo selitev v Malo Azijo, kjer so postali znani kot Galati. Zadnji kraj Tila je bil Kavar, ki je vzdr\xc5\xbeeval dobre odnose z Bizancem. Njegovo prestolnico so leta 212 pr. n. \xc5\xa1t. uni\xc4\x8dili Tra\xc4\x8dani, kar je hkrati pomenilo tudi uni\xc4\x8denje njegovega kraljestva._NEWLINE_Na mestu stare prestolnice zdaj stoji vas Tulovo v provinci Stara Zagora.\n_START_SECTION_\nZanimivost\n_START_PARAGRAPH_\nPo Tilah se imenuje Tile Ridge na otoku Greenwich v ju\xc5\xbenih \xc5\xa0etlandskih otokih na Antarktiki.'